Under episoden råbte manden: ”Du har været mig utro. Jeg slår dig ihjel”.

En 37-årig mand og far er onsdag idømt seks års ubetinget fængsel og udvisning af Danmark for bestandig med indrejseforbud for at have truet sin ekskone, som også er mor til deres fælles børn, på livet og for knivstikkeri. Således blev rettens tidligere dom stadfæstet. I ankesagen var den forurettede kvinde selv vidne og en person, der befandt sig tæt på gerningsstedet, hvis forklaring understøttede kvindens sag. Det var blandt andet på dette grundlag, at man fandt vidneforklaringerne gyldig, oplyser anklager, Eva Madsen, som repræsenterer Statsadvokaten i Viborg. Anklagers påstand var oprindeligt en højere straf på grund af de skærpede omstændigheder, hvor børnene var til stede og overværede overgrebet. På grund af børnenes unge alder, afgav de ikke forklaring i retten, men blev i stedet afhørt og videooptaget i Familieretshuset. En optagelse, som blev genafspillet i ankesagen. Dermed skal den 37-årige mand og far, der siden maj 2021 har siddet varetægtsfængsel, nu afsone sin dom og inden længe rejse ud af Danmark, hvor han ikke er dansk statsborger.